नीला!
पूरा इलाका छान मारो।
इस घेरे में मिली हर चीज़ एक अहम सबूत है।
जी, सर।
अपराध स्थल पार न करें
छोटे से छोटा सुराग भी न छूटे। ठीक है?
जी, सर।
- ख़ासकर गोलियों के खोल। - जी, सर।
हमें पता लगाना है
कि जानवरों को ज़िंदा ले गए थे या मारकर।
- जी, सर। - सत्या सर।
जो सामान इकट्ठा किया है, लोड कर दें।
यहाँ दो पैरों के निशान हैं।
दो वहाँ भी थे, पर पक्का पता नहीं कि किसी के जूते के हैं या बूट के।
दो दिन पहले बारिश हुई थी न?
- वे बारिश के बाद ही आए होंगे। - सर...
सारे फंदों में खून के सूखे हुए धब्बे, ऊतक और बालों के रेशे मिले हैं, सर।
वे नौसिखिए नहीं हैं।
मंजे हुए खिलाड़ी हैं।
उँगलियों के निशान मिले?
फंदों में उँगलियों के कुछ निशानों का पता चला है।
डेटाबेस में जानकारी डालकर देखूँगा अगर कोई मेल मिला, तो आपको बताऊँगा।
- ठीक है। - जी, सर।
- इरफ़ान भाई! - हाँ।
अगर उन्होंने यहाँ ये फंदे लगाए हैं, इसका मतलब वे कहीं आसपास ही होंगे।
भाई!
फ़ॉरेस्ट गार्ड करीब आ रहे हैं।
यहाँ से पाँच किलोमीटर दक्षिण में हैं।
वे यहाँ आ सकते हैं।
हमें फ़ौरन यहाँ से कहीं और जाना होगा!
- इसमें कितनी देर लगेगी? - करीब 45 मिनट, भाई।
सुन, कादिर!
एजेंट को फ़ोन करके बोल कि रात से पहले सामान गोदाम में भेज दे।
जी, भाई।
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
इंस्पेक्टर ऋषि
ए, चलो! हमारी बात मानो। यहाँ से चले जाओ। यहाँ मत खड़े हो।
अरे! बैरिकेड के पीछे रहो! चलो।
अपराध स्थल पार न करें
यह स्थानीय चाय की फ़ैक्टरी का एमडी है।
इसका नाम रथीनम है। उम्र 45 साल है।
कल रात, फ़ैक्टरी में काम करने वाले मेकैनिकों ने
इसे आखिरी बार देखा था।
बीवी का फ़ोन आने पर यह रात 8:00 बजे चला गया था,
पर यह कार में नहीं गया। कार अभी भी वहीं खड़ी है।
- लाश किसे मिली थी? - कर्मचारियों को।
जब वह लापता हुआ, तो उन्होंने इसकी तलाश शुरू की।
किसी की नज़र वहाँ पड़ी रथीनम के दाएँ पैर की चप्पल पर गई।
फिर उन्हें पेड़ पर उसकी लाश मिली और हमें सूचित किया गया।
फ़ैक्टरी के गेट पर खड़ी उसकी कार की जाँच करो।
हो सकता है हमला कार में हुआ हो।
और फिर लाश को यहाँ लाया गया हो।
सर।
अय्यनार, चलो चाय फ़ैक्टरी चलते हैं।
जी, भाई। मुझे आज सुबह ही ख़बर मिली।
कुछ पता नहीं कैसे हुआ।
हाँ, भाभी यहीं हैं।
नहीं, वह बच्चों को नहीं लाईं।
अच्छा। मैं बाद में फ़ोन करूँगा।
अच्छा।
- आप थंगारासु हैं? - जी।
रथीनम जी से क्या रिश्ता है?
मैं उनका छोटा भाई हूँ।
हमें इस घटना के बारे में आपसे कुछ सवाल पूछने हैं।
हे भगवान!
भाभी। आप घर जाइए।
बच्चे डर रहे होंगे। मैं यहाँ संभाल लूँगा।
आप सब बाहर इंतज़ार करें। चलें।
जल्दी।
भाई से आखिरी बार कब मिले थे?
कल दोपहर। करीब 2:00 बजे।
मैं लंच करके चला गया था।
पोलाची में डीलर से मिलना था।
आप वापस कब आए?
आज सुबह।
भाभी ने मुझे बताया क्या हुआ तो मैं चला आया।
तो, कल रात आप पोलाची में थे? कहाँ पर ठहरे थे?
- वह... - बताइए आप कहाँ ठहरे थे।
होटल में।
मुझे उस होटल का नाम चाहिए, जहाँ आप कल रात ठहरे थे।
और उस डीलर का फ़ोन नंबर, जिससे आप मिले थे।
ज़रूर।
आपको किसी पर शक है?
नहीं, सर।
आपके भाई के धंधे में कोई दुश्मन थे,
या कर्मचारियों के साथ कोई मसला?
कई लोग हैं।
पर अगर किसी से कोई लड़ाई होती, तो वे दँराती से गला काटते
या उन्हें छुरा घोंप देते।
पर जिस तरह मेरे भाई की जान ली गई,
मुझे बिल्कुल समझ नहीं आ रहा।
आपके भाई के साथ आपका रिश्ता कैसा था?
आप दोनों के बीच कोई मसले थे?
पता नहीं आप मुझसे ये सब क्यों पूछ रहे हैं।
मुझे अपने भाई से कोई शिकायत नहीं थी।
यकीनन हर परिवार की तरह हमारे भी झगड़े होते थे।
पर हम मिलजुलकर रहते थे।
मैं उनकी बहुत इज़्ज़त करता था, सर।
मेरी तो दुनिया ही तबाह हो गई।
आपका फ़ोन फिर से बज रहा है। उठाइए।
हम इंतज़ार करेंगे।
कोई बात नहीं, सर। मैं बाद में बात कर लूँगा।
एक ही आदमी के तीन मिस्ड कॉल हैं।
कुछ ज़रूरी ही होगा। बात कीजिए।
लीजिए। बात कीजिए।
- हैलो? - मेरे बाकी के पैसे कहाँ हैं?
- कल मिल जाएँगे। - ऐसी तो कोई बात नहीं हुई थी न?
हम बाद में बात कर सकते हैं?
मैं अभी मीटिंग में हूँ।
जानता हूँ। पुलिस के साथ हो तुम।
अगर आज रात तक मेरा हिस्सा नहीं पहुँचा,
तो कुछ न कुछ ज़रूर होगा।
ग्राहक का था। पैसों के बारे में पूछ रहा था।
मैंने पोलाची के उस होटल में पूछताछ करने को कह दिया है।
- अगर कोई जानकारी मिली... - सर!
हमें यहाँ एक बाल मिला है। देखिए।
बाल किसी का भी हो सकता है।
हवा से उड़कर भी आया हो सकता है, है न?
यह एकदम साबुत 30 इंच लंबा बाल है, अय्यनार।
क़ातिल का हो सकता है।
- चित्रा। - सर?
- इसे बैग में डालकर लैब में भेजो। - जी, सर।
- ध्यान से। - पकड़ाओ।
टी23 का ही होगा।
चिपचिपा है।
पिछले दो घंटों में यहाँ आया होगा।
रजिस्टर में अभी समय लिखो।
नहीं तो इरफ़ान सर हमें डाँटेंगे।
कैमरा टूट गया है।
हाथियों ने ही तोड़ा होगा।
पिछले महीने भी यही हुआ था, मैडम।
इतनी बुरी तरह कैसे टूटा?
मेमोरी कार्ड अंदर फंसा है।
मैडम, यहाँ एक और टूटा हुआ कैमरा है।
हद हो गई? ये कैमरों पर ही क्यों हमला कर रहे हैं?
यहाँ चार और कैमरे हैं, है न?
जी, झील के पास दो और कैमरे हैं।
- हम देखकर आते हैं। - ठीक है।
- चलो, यार। - जी, सर।
काम करने के निर्धारित घंटे नहीं होते।
हमेशा तैयार रहना होगा।
तुम अभी छुट्टी से वापस आए हो। तो क्या बात है?
- मेरा वह मतलब नहीं था। - सर।
- क्या हुआ? तुमने देखा? - जी। चारों कैमरे टूट गए हैं।
अंदर आओ।
- मेमोरी कार्ड दो। - जी, सर।
- लगता है सब टूटे हुए हैं। - यह वाला ठीक लगता है, सर।
आप डालकर देखिए।
- तुम्हारा नाम क्या है? - मेरा नाम सरस्वती है।
- तुम्हारा? - मैं षणमुखम हूँ।
- षणमुखम? - जी।
- यहाँ कब से काम कर रहे हो? - आठ साल हो गए।
- तुम? - मैं यहाँ तीन सालों से काम कर रही हूँ।
पिछले कल तुमने उन्हें पाँच-छह फ़ोन किए थे।
तुमने उन्हें घर जल्दी आने को कहा था।
अभी के लिए इतना काफी है।
अगर मुझे कुछ और पूछना हुआ तो आपको बता दूँगा।
चित्रा!
सर, इधर आइए प्लीज़।
ये मेज़ और कुर्सियाँ हटाना।
आपने यहाँ कोई पूजा की थी?
बताइए। पूजा किसलिए की गई थी?
मेरे बाबा को फ़िक्र थी...
कि किसी ने उनपर काला जादू कर दिया है।
कैसा काला जादू?
जी, मेरे बाबा उन सब चीज़ों को मानते थे।
चुप करो, जगन। पुलिस को ये सब मत बताओ।
आप चुप रहिए। तुम बोलो।
कुछ दिन पहले, माँ को घर में अजीब सी आवाज़ें...
और शोर सा सुनाई दिया था।
मेरे बाबा को बगीचे में एक औरत की आकृति दिखी।
वह वहाँ घूम रही थी।
तुम क्या कर रही हो?
गड्ढा खोद रही हूँ।
पौधा लगाना है?
यह कब्र है।
इतनी छोटी कब्र। किसके लिए?
माँ रोते-रोते कह रही थीं,
"बाबा को यह गुड़िया नहीं जलानी चाहिए थी।"
उससे राची को गुस्सा आ गया।
इसलिए वह मेरे बाबा को ले गई।
मैं गुड़िया को दफ़ना दूँगी और उससे दुआ माँगूँगी
तो राची शांत हो जाएगी न?
वह मेरी माँ और भाई को कुछ नहीं करेगी।
जया!
कहाँ हो तुम?
आ रही हूँ, माँ।
- कौन है? - मंगाई!
हम पुलिसवाले हैं। दरवाज़ा खोलें।
एक केस के सिलसिले में आपके घर की तलाशी लेने आए हैं।
दरवाज़ा खोलें।
क्या हुआ, सर? आप क्या तलाश रहे हैं?
आप काला जादू करती हैं?
- मुझे उस बारे में कोई जानकारी नहीं, सर। - तो ये किसलिए हैं?
ये बस सजावट के लिए शो पीस हैं।
पर्यटक बहुत पसंद करते हैं।
मंगाई, चाबी कहाँ है?
वहाँ पड़ी है।
आज अक्तूबर की 22 तारीख है, शाम के 3:50 बजे हैं।
सीआर नंबर 1311। संदिग्ध का नाम मंगयरकर्सी।
तहकीकात का नेतृत्व इंस्पेक्टर ऋषि नंदन कर रहे हैं।
उनके साथ सब-इंस्पेक्टर चित्रा लोकेश और अय्यनार मूर्ति भी मौजूद हैं।
- रिकॉर्ड के लिए अपना नाम बोलिए। - मंगयरकर्सी।
- जन्म स्थान? - थाएनकाडू।
- उम्र? - पच्चीस।
लगता है आप अकेली रहती हैं।
आपका परिवार कहाँ है?
मेरे माता-पिता... इसी गाँव में रहते हैं।
- पर पाँच सालों से मैं उनसे नहीं मिली। - क्यों?
इसका किसी बात से क्या वास्ता है?
पहले मुझे बताइए कि मुझे यहाँ क्यों लाए हैं!
ए।
बस सवाल का जवाब दें।
उन्हें मेरे जीने का रंग-ढंग पसंद नहीं था।
मैं उनपर बोझ नहीं बनना चाहती थी।
तो, मैं अकेली रहती हूँ।
आप जिस हस्तशिल्प की दुकान पर काम करती हैं, उसका मालिक कौन है?
वह दुकान मेरी अपनी है।
मैंने मेहनत से कमाए पैसों से काम शुरू किया था।
आप इन सब लोगों को जानती हैं?
नहीं।
ध्यान से सोचिए। आपकी दुकान पर कुछ लेने आए होंगे।
हो सकता है, पर मुझे याद नहीं।
आप 20 अक्तूबर की रात कहाँ थीं?
अपने घर पर ही थी।
ऐसे सवाल क्यों पूछ रहे हैं जैसे मैंने कोई जुर्म किया हो?
हाँ, जुर्म तो आपने किया है।
समझ नहीं आ रहा।
मेरा इस सबसे कोई वास्ता नहीं है।
सबूत
थाएनकाडू में सिर्फ़ पाँच या छह हस्तशिल्प की दुकानें हैं।
एक बस आप ही राची जैसी मूर्तियाँ बनाती हैं।
रथीनम की बीवी ने कहा कि उन्होंने मूर्ति नहीं खरीदी।
तो यह उनकी बेटी के पास कैसे पहुँची?
आपने उनके घर जाकर उस छोटी बच्ची को यह दी।
नहीं! मैं उस बच्ची के घर कभी नहीं गई।
वह जब भी मेरी दुकान से गुज़रती, गुड़िया को देखती।
पर माँ उसे खरीदने नहीं देती।
बाद में, लड़की मेरी दुकान पर अकेली आई और गुड़िया खरीद ली।
असल में यही हुआ था, सर।
कसम से, मैं उनके घर नहीं गई। मेरा यकीन करें।
मुझे आपपर यकीन नहीं।
जानता हूँ कि आप राची का भेष बनाकर लोगों को डरा रही हैं।
आपके साथी कौन हैं?
मुझे बाकी सब सदस्यों के नाम चाहिए। अभी!
हे राम! आप जो सोच रहे हैं, वैसा नहीं है।
आपने यह कॉस्ट्यूम क्यों रखा है?
सर, यह एक नाटक का कॉस्ट्यूम है।
मैं एक थिएटर समूह की सदस्या हूँ।
हम अगले महीने वनराची पर संगीत-नाटिका करने वाले हैं।
हम पड़ोस के शहर के सांस्कृतिक केंद्र में रिहर्सल करते हैं।
ए, झूठ बोलना बंद कर!
एकदम सच कह रही हूँ। मैं अभिनेत्री हूँ।
और यह कॉस्ट्यूम नाटक के लिए है।
मेरा यकीन क्यों नहीं करते?
क्या है?
तुम्हें ख़ास बुलावा चाहिए? अंदर चलो!
- अंदर चलो! - सब अंदर चलो, जल्दी।
चलो। वहाँ खड़े मत रहो।
चलो। तुम लोग जाओ!
- अरे, कुमार। - सर।
- उस कुत्ते के लिए पानी ले आओ। - जी, सर।
क्या हुआ?
मियाँ और बीवी, दोनों जंगली सूअर, लोमड़ी, खरगोश पकड़कर, उन्हें मारकर
माँस ऑनलाइन बेच रहे थे।
आदमी अपने कुत्ते से इन जानवरों का शिकार करवाता था।
औरत माँस पकाती थी।
देखने में ऐसे नहीं लगते, है न?
आदमी की इलेक्ट्रॉनिक की दुकान है और बीवी टीचर है।
भाई, मुझे लग रहा है कि इनका किसी अवैध शिकारियों के समूह से संबंध है।
हमें तहकीकात करनी होगी।
इन्हें ले जाकर एफ़आईआर करके अंदर बंद करता हूँ।
सारी औपचारिकताओं के बाद कल इनकी शामत लेंगे।
जाएँ और आराम करें।
मुझसे मिलना था?
जी। मुझे आपको कुछ दिखाना है।
यह वही लड़की है?
शायद।
चेहरा साफ़ नहीं है।
मैंने जिमनास्ट और रस्सी पर चलने वालों को...
इस तरह से खंभों पर चढ़ते देखा है।
तो, ऐसा करना कोई असंभव काम नहीं।
तो, उसने कुछ कबूल नहीं किया?
वह इसी बात पर अड़ी है कि उसका इन क़त्ल से कोई वास्ता नहीं।
आप मानते हैं?
लगता है वह कुछ छिपा रही है।
हमें उससे कल फिर पूछताछ करनी होगी।
हमें उसे फंसाने वाले भौतिक सबूत चाहिए
जो अपराधों से उसका संबंध साबित कर सकें।
उसके बिना, हम उसे हिरासत में ज़्यादा देर नहीं रख सकते।
आपने बताया कि अपराध स्थल पर एक बाल मिला था।
उसे लैब भेजा गया है।
मंगाई के घर से मिले विग से उसका मिलान करना होगा।
रिपोर्ट अभी आई नहीं है।
ये सब कुछ ज़्यादा नाटकीय और पेचीदा नहीं है?
- मुझे समझ नहीं आ रहा। - मेरा मतलब...
वनराची का भेष बनाने में इतनी मेहनत करना
और फिर पेड़ों के ऊपर चलना
ताकि ऐसे नाटक से लोगों को डरा सके।
किसी पुरानी ब्लैक एंड व्हाइट भुतहा फ़िल्म के कथानक जैसा लगता है।
जी। मैंने भी बहुत देखी हैं।
तुमने पुरानी ब्लैक एंड व्हाइट फ़िल्में देखी हैं?
जी। बहुत।
मेरे बाबा मलयाली हैं।
माँ तमिल हैं।
माँ को जासूसी उपन्यासों का बहुत शौक था।
एक पूरे रैक में जासूसी उपन्यास भरे पड़े थे।
दूसरे रैक में,
रहस्य रोमांच की फ़िल्मों की सीडी का बड़ा संग्रह हुआ करता था।
बाबा पलक्कड़ में फ़ॉरेस्ट रेंजर थे।
वह हमेशा काम में व्यस्त रहते थे।
जब भी उन्हें समय मिलता, वह बस मोहनलाल और ममूटी की
फ़िल्में देखा करते थे। और कुछ नहीं।
पर माँ वैसी नहीं थीं।
वह बहुत सी तमिल फ़िल्में देखती थीं।
और फ़िल्में देखने में मैं उनका साथ देता था।
माँ को मज़ाक करना बहुत पसंद था।
जैसे-जैसे फ़िल्म चलती, वह साथ में अपनी कमेंटरी करती रहतीं।
मैं इतना हँसता कि पेट में दर्द हो जाता।
- लगता है वह बहुत अच्छी हैं। - बहुत अच्छी थीं।
जब कॉलेज का मेरा आखिरी साल था,
तो वह बीमार पड़ीं और चल बसीं।
मुझे अफ़सोस है।
कोई बात नहीं।
नीला! इधर आ।
इधर आ।
आम तौर पर यहाँ कोई नहीं आता।
इसलिए आपसे डर रही है।
अपना हाथ आगे कीजिए।
नीला। आ जा।
डर मत। यह मेरे दोस्त हैं।
अरे, करुप्पा। इधर आ।
- आ जा, बेटा। - सेल्वम!
कुछ दिन पहले
आप यहाँ क्यों आए, सर?
तुम मुझसे मिलने नहीं आए। तो मैं तुमसे मिलने चला आया।
रहने दो। मुझे एक और बकरी चाहिए।
एक और?
सर, मैं और नहीं दे सकता।
अगर मालिक को पता चल गया तो बड़ी मुसीबत हो जाएगी, सर।
कुछ नहीं होगा। तुम्हें बकरी के पैसे दे रहा हूँ न?
जी, सर। पर उन्हें दवाएँ देने के बारे में कुछ पता नहीं है, है न, सर?
तो मुँह बंद ही रखो।
इसीलिए तुम्हें कमीशन देता हूँ। रख लो।
लो। उसी जगह पर ले आना।
अरे! बहुत हो गया, बस करो। सब एक साथ क्यों चिल्ला रहे हैं?
एक-एक करके बताओ कि दिक्क्त क्या है। मुरुगन, तुम शुरू करो।
फ़ॉरेस्ट पुलिस से हमें कोई फ़ायदा नहीं होगा।
वे राची को भी नहीं पकड़ पा रहे।
चार लोगों को मारने के बाद भी वह गाँव में घूम रही है।
हम बस चुपचाप देखे जा रहे हैं।
और कितने लोगों को मरना होगा, तब कुछ करेंगे?
भगवान ही जाने।
अगर आपके लोग कुछ संभाल नहीं सकते,
तो हमारे गाँव के दस लोग रात को गश्त लगाकर पहरा देंगे।
इधर देख, लड़के।
तू पहले भी ऐसे वादे कर चुका है
और सब जानते हैं कि उसका क्या नतीजा निकला था।
इसमें टाँग मत अड़ा।
आप पिछले महीने वाली बात कर रहे हैं?
उसके लिए आपको हमारा आभारी होना चाहिए!
अगर हम वहाँ न होते, तो बाघ ने कई गाँव वालों को मार डाला होता।
पुलिस आ गई होती, तो बाघ को ज़िंदा पकड़ लिया होता।
पर तुमने क्या किया?
तुमने उसपर चाकुओं और लाठियों से वार किया और वह मारा गया।
या हम बचते या बाघ। और कोई रास्ता नहीं था।
- किसका जीवन अहम है? - सबका जीवन अहम है!
फ़ॉरेस्ट पुलिसवाले अपना काम ठीक से कर रहे हैं।
और सीबीसीआईडी क़त्ल की तहकीकात कर रही है।
इस बीच, कोई बेवकूफ़ी करके
मामला मत बिगाड़ना, वरना सब उलझ जाएगा।
शांत रहना, प्लीज़। समझे?
अब तुम जा सकते हो।
यह क्या है? यह ऐसी बातें क्यों कर रहे हैं?
नमस्ते, सर।
नमस्ते, सेल्वम। कैसे हो? काफी दिनों बाद नज़र आए।
पंचायत में भाग लेने आज ही आए हो?
मैं पूलमपट्टी मेले में गया था।
मेरा जीजा ने हमें बुलाया था।
- तो मैं बीवी-बच्चों के साथ गया था। - तुम वापस कब आए?
कल ही।
जब मैं गया हुआ था, तो सुना है कि बहुत कुछ हुआ।
मैं बहुत परेशान हूँ।
खैर, तुम्हारे मालिक नल्लकन्नू कैसे हैं?
उन्हें बिना बताए अचानक चला गया तो वे खुश नहीं थे।
उन्होंने मेरी जगह किसी और को काम पर रख लिया है।
- वाकई? मैं उनसे बात करूँ? - नहीं। शुक्रिया, सर।
मैं बकरियाँ खरीदकर अपना छोटा सा फ़ार्म बनाने की कोशिश में हूँ।
मेरी बीवी भी यही चाहती है। उसी सिलसिले में आपसे बात करना चाहता था।
तुम्हें उसके लिए कुछ उधार चाहिए? इतने झिझक क्यों रहे हो?
जी, सर। मैं चलता हूँ।
मेरे घर पर एक प्याली चाय पी लो।
शुक्रिया, पर मुझे कुछ काम करने जाना है, सर।
ठीक है।
काफी समय तक मेरी कोई औलाद नहीं थी। भगवान के आशीर्वाद से मंगाई आई।
वह शांत स्वभाव की है।
उसे बस नाचने से ही सुकून मिलता था।
स्कूल के बहुत से नाटकों में अभिनय किया और बहुत से नृत्य भी किए।
उसे उसमें बहुत सारे इनाम मिले।
वह बहुमुखी प्रतिभा वाली लड़की है।
पर उसके पिता को यह सब अच्छा नहीं लगता था।
इनके लिए इनकी इज़्ज़त ही मायने रखती थी।
हमारे घर की औरतें कभी स्टेज पर नहीं गईं।
इन्हें डर था कि उसकी वजह से इनकी इज़्ज़त मिट्टी में मिल जाएगी।
तो जैसे ही वह 19 की हुई, यह उसकी शादी कर देने को उत्सुक थे।
पर, मंगाई विनती करती रही कि शादी न करवाओ। यह अड़े रहे।
उसने किसी नाटक समूह में शामिल होने की ठान ली थी।
यह नहीं माने और उसकी शादी कर दी।
पर उसका शादीशुदा जीवन भी बर्बाद था।
उसका पति बुरा बर्ताव करता और उसे सताता था।
हमें उस सबके बारे में कुछ पता ही नहीं चला।
एक दिन, उसकी बर्दाश्त की हद टूट गई,
और वह शादी तोड़कर चली आई।
पर वह ज़िद में इनसे किसी तरह कम नहीं।
उसने हमसे नाता तोड़ लिया,
और इसी गाँव में दूसरा मकान लेकर रहने लगी।
मेरी बेटी अच्छी लड़की है, सर।
आपको कुछ गलतफ़हमी हो गई है।
मुझे यकीन है कि उसने कोई जुर्म नहीं किया।
सर, उसे छोड़ दें, प्लीज़।
वह नाटक में मुख्य भूमिका निभा रही है।
हम ऐसे शो करके पैसा इकट्ठा करते हैं
ताकि हमारी मंडली की लड़कियों की शिक्षा, नौकरी और स्वास्थ्य संबंधी
खर्च उठा सकें।
तो, यह नाटक वनराची के बारे में है?
जी, यही मुख्य विषय है।
वनराची जैसी पेड़ की देवियों को
न स्वर्ग में जगह मिलती है, न ही इस धरती पर,
तो वे आवारा रूहों की तरह,
बहिष्कृत होकर भटकती रहती हैं।
चूँकि हम इस समाज के द्वारा बनाए नियमों का पालन नहीं करते,
तो हम भी वनराची की तरह हैं।
वनराची एक देहाती संगीत नाटिका
उसने लाल साड़ी पहनी थी और उसके सिर पर सींग थे।
वह चीखता हुआ अचानक उठ जाता था, दीवार से टिककर रोता था, जैसे
किसी औरत के चंगुल से छूटना चाहता हो।
इससे राची को गुस्सा आ गया।
ऐसा मानना था कि वे भयंकर भूत और आत्मा के रूप में
इंसानों पर हावी होने आते थे।
तुम आज लगातार बड़बड़ किए जा रही हो।
कुछ देर मुँह बंद नहीं रख सकतीं?
कैसे चुप रहूँ? उन्होंने हमें इतनी ठंड में भेज दिया।
मैंने सोचा था दफ़्तर में बैठकर सर्वे रिपोर्ट बनाऊँगी,
पर सर ने तुम्हारे साथ भेज दिया।
अरे, कैथी।
हमें विभाग ने चिन्नमलाई में पौधे लगाने के लिए बुलाया है, सर।
हम वहीं जा रहे हैं।
तुम लोग चलो, मैं बाद में आती हूँ।
अच्छा, तुम जाओ।
- भाई, चलो। - अच्छा।
- आप यहाँ क्या कर रहे हैं? - जॉगिंग।
स्वेट शर्ट उतारिए।
क्या कहा?
स्वेट शर्ट उतारिए, सर।
आपको जोंक ने काट लिया है।
उन झाड़ियों में जॉगिंग करके आए थे?
रुकिए।
सर, हिलिए मत, प्लीज़।
सर?
- चली जाओ। - क्या?
मुझे छोड़ दो, प्लीज़! यहाँ से जाओ!
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
वह राह जो कभी रुकती नहीं उस चक्र को तोड़ना है हमें
साज़िशों का यह साया
दूर तक है छाया
कठपुतली का है नाच जहाँ प्रेतों का है वास
खुलकर जी लो अपने जुनून को अपना लो वे राज़, आज़ाद तुम हो जाओगे!
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
संवाद अनुवादक मोनिका सराफ़
रचनात्मक पर्यवेक्षक दिनेश शाकुल